
Azija 


Iz Wikipedije, proste enciklopedije 


Azija je največja celina na svetu. Obsega skoraj tretjino kopnega Zemlje (45,5 milijonov kvadratnih kilometrov) 
in je štirikrat večja od Evrope , skupaj s katero tvori E vrazij o, ozka kopenska ožina pa jo povezuje tudi z Afriko 
na mestu, kjer je danes Sueški prekop . Skoraj v celoti leži na vzhodni in severni zemeljski polobli. Po obliki je 
razpotegnjena v smeri vzhod - zahod; njena najzahodnejša točka je rt Baba v Anatoliji ( Turčija ) pri 26°4' 
vzhodne zemljepisne dolžine, najvzhodnejša pa otočje Diomede v sredini Beringovega preliva pri 169°0' 
zahodne zemljepisne dolžine, s čimer obsega 11 časovnih pasov . 

Meje med kontinenti niso povsem jasno določene. Med Evropo in Azijo potekajo skozi Dardanele, po 
Marmarskem morju, skozi Bosporsko ožino, po Črnem morju, po Kavkazu, Kaspijskem jezeru in nato po 
uralskem grebenu. K Aziji spadajo tudi otoki v Indijskem in Tihem oceanu. 

Ime Azija naj bi izhajalo iz asirske besede asu (vzhod). Toponim predstavlja bolj družbeno-geografski kot 
fizični koncept, saj zaradi velikosti obsega izjemno raznolike geografske in kulturne regije. 

Geotektonska zgradba 


Reliefno je Azija zelo raznolika celina. Sestavljajo jo predkambrijski ščiti in plošče (Ruska plošča, Arabska 
plošča, Sibirska plošča in Dekanski ščit), mladonagubana gorovja iz terciarja (Himalaja , Tibet , Kavkaz , 
Anatolija, Hindukuš, Iransko in Iraško višavje), hercinska gorovja in planote ( Uralsko gorovje , Južnokitajsko 
gorovje , Mongolija , Altaj, Tjanšan in Malaja) in velika nižavja (Mezopotamija , Kitajsko nižavje, nižavje ob reki 
Mekong in Bengalsko nižavje) . Največja mladonagubana gorovja so na jugu, saj gre tam za podrivanje 
avstralske plošče pod evrazijsko. 

Podnebje 


Glavna dejavnika, ki vplivata na podnebje v Aziji, sta geografska širina in velikost celine, saj zaradi njene 
velikosti in lege najdemo na njej vse podnebne tipe. Na podnebje vpliva tudi oddaljenost od morja, saj se z njo 
veča letna temperaturna amplituda in manjša letna količina padavin. Pomemben dejavnik je tudi razporeditev 
gorovij, saj ta zapirajo pot vlažnim zračnim masam, ki prihajajo iz Indijskega in Tihega oceana. Območja pred 
temi pregradami na jugu in vzhodu celine tako dobivajo veliko padavin, medtem ko je notranjost celine za njimi 
zelo sušna. 


Podnebni tipi 

■ Zmerno hladno podnebje (večji del Sibirije) 

■ Tundrsko podnebje (obale Severno ledenega morja) 

■ Ekvatorialno podnebje (Indonezija, Malajski polotok , Filipini , Šrilanka) 

■ Savansko podnebje (Indijski polotok, notranjost Indokine) 

■ Tropsko suho in polsuho podnebje Qug Arabske puščave) 

■ Sredozemsko podnebje (območje Anatolije in Bližnjega vzhoda) 

■ Subtropsko vlažno podnebje (vzhod Kitajs ke) 

■ Monsunsko podnebje (sever Indije in Indokine, JV Kitajske) 

■ Subtropsko suho in polsuho (sever arabskega polotoka, puščave Lut, Kevir in Thar) 

■ Celinsko podnebje (SV Kitajske, JV Sibirije) 

■ Celinsko suho in polsuho podnebje (puščava Gobi, Tarimska kotlina, puščavi Karakum in Kizilkum 
ob Aralskem jezeru) 

Hidrografske značilnosti 


V Aziji imamo štiri povodja: povodje Severno ledenega morja, Tihega oceana , Indijskega oceana in Sredozemskega 
morja . Zaradi velike reliefne razgibanosti (gorovja na jugu celine) in oddaljenosti od morja je osrednji del Azije 
brezodtočen. Reke na jugu Azije pripadajo povodju Indijskega oceana ( Ind , Ganges , Brahmaputra). Za te reke je 
značilen ledeniški režim. Najmanjši pretok imajo v času zimskega monsuna, naj večji pretok pa v času poletnega 
monsuna, takrat je tudi obdobje rednih poplav. V povodje Indijskega oceana še sicer spadajo reke Evfrat, Tigris in 
Iravadi. Za njih pa je značilen najvišji pretok pozimi in spomladi, medtem ko je poletje čas suše in je pretok zelo 
nizek. 

Reke na jugozahodu Azije spadajo v povodje Sredozemskega morja. Gre predvsem za relativno kratke reke, ki imajo 
največ vode pozimi, zaradi potujočih depresij in imajo zato dežni režim. Sibirske reke (Irtiš , Ob, Jenisej , Lena) spadajo v povodje Severno ledenega morja in so 

večji del leta zamrznjene. Delno se stopijo poleti in takrat po navadi poplavljajo. 

Kitajske reke spadajo v tihooceansko povodje. Najznačilnejši sta Jangce in Huang He in imata obe ledeniško dežni režim. Reka Huang He je dobila ime (Rumena 
reka) po rumenih delcih puhlice, ki jih prenaša s seboj. Te v spodnjem toku tudi odlaga in zato marsikje tudi poplavi. Jangce (Modra reka) je najdaljša azijska reka 

in po njej poteka kar 2/3 rečnega prometa. Reka je zelo onesnažena, v času poletnega monsuna pa poplavlja. 

Reke imajo v Aziji velik pomen, saj vsako leto z naplavinami prinesejo različna hranila, potrebna za kmetovanje. Njihovo vodo uporabljajo tudi v gospodinjstvu 
in so poleti (monsun) tudi edini stik s svetom. Na drugi strani pa katastrofalne poplave prinašajo tudi izjemno ekonomsko škodo in številne žrtve. 

Prebivalstvo 



Sestavljena satelitska slika Azije 


Bangkok 
Singapur 
Kuala Lumpur 
Hošiminh 
E Dubaj 


V Aziji živi 60 % svetovnega prebivalstva, od tega več kot polovica na Kitajskem in v Indiji. Prebivalstvo je 
neenakomerno razporejeno. Redko poseljena območja so predvsem na severu in jugovzhodu celine ter v osrednji Aziji. 
Glavni razlog za to pa je podnebje z malo padavinami oziroma z nizkimi temperaturami. Najgosteje poseljena območja so 
na Filipinih , na obalah Indokitajskega polotoka, gosto poseljeni so tudi otok Java , Kitajska in Indija ter Japonska. Glavni 
razlogi so predvsem nižinski relief, rodovitna prst, možnost ukvarjanja s kmetijstvom in prisotnost rek. Naravni prirastek 
je v Aziji nad svetovnim povprečjem. Rodnost je visoka (okrog 25 %o) medtem ko je smrtnost precej manjša (8%o). 
Povprečna stopnja urbanizacije je v Aziji 50 %, medtem ko je v nekaterih državah celo 90 % (Japonska , Singapur, Izrael), 
v drugih pa tudi pod 20 % (Butan , Nepal , Bangladeš ). Delež urbanega prebivalstva se sicer veča, s tem pa se pojavlja 
problem prenaseljenosti v mestih, brezposelnosti in številne druge težave. 


Rasna in verska sestava 

V Aziji prevladuje rumena rasa, ki je razširjena predvsem na vzhodu in jugovzhodu celine. Bela rasa je razširjena v Rusiji, 
JZ Aziji in Indiji. 


Zgodovina populacije 

nt&cid=4&nom=asie). 


Iz Azije izvirajo vse svetovne religije . Krščanstvo izvira iz Izraela , vendar so danes kristjani v Aziji v manjšini. 

Pravoslavne najdemo v Rusiji , medtem ko katolike na Filipinih in v Jeruzalemu. Islam je najbolj razširjen na arabskem polotoku in ima velik vpliv na življenje 
ljudi. V Indiji je razširjen hinduizem , medtem ko je na Japonskem najbolj razširjen šintoizem. Pripadnike budizma najdemo v Indokini, na Tibetu in tudi na 
Kitajskem, kjer pa je razširjen tudi konfucionizem. 


Kmetijstvo 


Za večino azijskih držav je kmetijstvo še vedno prevladujoča panoga, vendar se med njimi kažejo velike razlike. Kmetijske države z več kot 70 % kmečkega 
prebivalstva (Bangladeš, Butan, Nepal, Afganistan ...) imajo zelo slabo razvito kmetijstvo. Na drugi strani pa so države z visoko razvitim kmetijstvom vendar 
imajo zelo majhen delež kmečkega prebivalstva (Japonska, Tajvan ...). Za visoko razvito kmetijstvo je značilen velik hektarski donos, države v kmetijstvo vlagajo 
dovolj kapitala in podpirajo uvajanje novih tehnologij. Kljub velikemu deležu kmečkega prebivalstva pa se pojavlja problem pomanjkanja površin primernih za 
obdelavo, saj jih je le okrog 20 %, v nekaterih državah celo pod 10 %. Glavni razlog za to pa podnebje, saj so določena območja puščavska druga pa prevlažna, 
hidromelioracija pa je predraga. 

Glavni kmetijski pridelki so riž (vlažna tropska in subtropska podnebja), maniok (ekvatorialno podnebje), juta, dateljni (oaze JZ Azije), soja (Kitajska), kavčuk 
(Indonezija, Malezija), banane, čaj (južna Azija) 


Zelena revolucija 

Hrane je v Aziji sicer dovolj, vendar ni dovolj kvalitetna, zato so poskušali izvesti določene spremembe. Uvedli so t. i. zeleno revolucijo pri čemer so med seboj 
križali sorte tako da so dobili nove visokorodne vrste. Ker gre za občutljive rastline pa je potrebno tudi veliko vlaganja, zato so se v tako pridelavo usmerili le tisti 
z dovolj denarja kar pa je prineslo še večje socialne razlike. 


Oblike poljedelstva 

Za jugozahodno in notranjo Azijo (suha, posluha podnebja) je značilna predvsem nomadska živinoreja in ponekod na jugu tudi namakalno poljedelstvo (pridelava 
riža). Za vlažne tropske in subtropske dele je značilno poljedelstvo brez namakanja, saj je padavin dovolj. Značilne so kulturne terase in predvsem tržno kmetijstvo 
(plantaže čajevca in kavčukovca). 

Vplivi zahoda 


























V Aziji je še nedavno imela vera najpomembnejšo vlogo, sedaj pa se vse bolj uveljavljajo vrednote zahodne potrošniške družbe. Najhitreje razvijajoča država po 
drugi svetovni vojni je bila Japonska, v zadnjih dvajsetih letih pa se bo njenem vzoru razvijajo še druge (Singapur , Malezija, Tajvan). 


Geografija 


Glede na podobne naravno-geografske in družbeno-geografske značilnosti jo delimo v več geografskih enot, meje med 
katerimi pogosto niso natančno določene, vendar se razdelitev kljub temu uporablja. 

■ Severna Azija 

■ Vzhodna Azija 

■ Južna Azija 

■ Jugovzhodna Azija 

■ Jugozahodna Azija 

■ Srednja Azija 


Druge delitve 

■ Monsunska Azija: klimatska regija, obsega ozemlje v JV in J Aziji, kjer se pojavljajo stalni vetrovi, 
monsuni. Njen severni del sega v zmerno topli pas, južni del pa v subtropski ter tropski pas. Omejena je 
še z Indijskim in Tihim oceanom. 

■ Bližnji, Srednji in Daljni vzhod: nejasno definirana, a široko uporabljana politična razdelitev, ki izhaja iz 
oznak Evropejcev za regije, s prebivalci katerih so imeli diplomatske stike. 

■ Azija-Pacifik: sodobnejši ekonomsko-politični pojem, poleg vzhodne in jugovzhodne Azije obsega še 
oceanske države. 


Politična geografija 



Geopolitična delitev Azije po shemi 
Zl\|[ 3 ] (razen kjer je posebej označeno) 
| | Severna Azija^ 

| | Srednja Azija 

| | (Jugo)zahodna Azija 

[ | Vzhodna Azija 

VVashington, D.C.: National Geographic Society (U.S.). 2006. 
str. 264. 

2. "Continents of the World" (https://web.archive.org/web/20110722181 

955/http://www.worldatlas.com/geoquiz/thelist.htm). The List. 
Worldatlas.com. Arhivirano iz prvotnega spletišča (http://www.worldat 
las.com/geoquiz/thelist.htm) dne 22 July 2011. Pridobljeno dne 
25 July 2011. Neznan parameter | deadurl= ni upoštevan (pomo<3 


3. Composition of macro geographical (Continental) regions, 
geographical sub-regions, and selected economic and other 
groupings (http://unstats.un.org/unsd/methods/m49/m49regin.htm). 
Oddelek OZN za statistiko. Pridobljeno 22.11.2008. 

4. The regions of Asia (http://www.britannica.com/EBchecked/topic/384 

79/Asia/48134/The-regions-of-Asia#ref=ref496028). Enciklopedija 
Britannica . Pridobljeno 22.11.2008 


Viri 


■ Države sveta (COBISS (h ttps://plus .cobiss.si/opac7/bib/226268160)) 

■ Zemlja; velika ilustrirana enciklopedija (cobiss (htt ps://p ius.cobiss.si/opac7/bib/228630272)) 


Zunanje povezave 


■ BBC novice: Azija-pacifik (http://news.bbc.co.Uk/2/hi/asia-pacific/default.stm) , Srednji vzhod (http://news.bb 
c.co.uk/2/hi/middle_east/default.stm), Južna azija (http://news.bbc.co.Uk/2/hi/south_asia/default.stm) 
(angleško) 

■ Slovenska diplomatsko konzularna predstavništva v Aziji in na Bližnjem vzhodu (http://web.archive.org/web/ 

20070925004406/www.mzz.gov.si/si/diplomatsko_konzularna_predstavnistva/azija_in_bliznji_vzhod/) 

■ Zbirka zemljevidov Azije (http://www.lib.utexas.edu/maps/asia.html) (angleško) 


p ■ p ■ u (https://sl.wikipedia.org/w/index.php?title=Predloga:Celine&action=edit) Celine sveta 

Afrika-Evrazija Ameriki Evrazija Oceanija 


Geološke nadceline 

Gondvana ■ Lavrazija ■ Pangea ■ Panocija ■ Rodinija ■ Kolumbija 
■ Kenorlandija ■ Nena ■ Ur ■ Vaalbara 


Zgodovinske celine 

Arctica ■ Aziamerika ■ Atlantika ■ Avalonija ■ Baltika ■ Cimmeria ■ Kongovski kraton ■ Evrameril 
Kazahstanija ■ Lavrencija ■ Severna Kitajska ■ Sibirija ■ Južna Kitajska ■ Vzhodna Antarkti 


Potopljene celine 

Kerguelenska planota ■ Zelandija 


Možne bodoče nadceline Mitološke jn umišljene celine 

Pangaea Ultima ■ Amasia ■ Novopangaea Atlantida ■ Kumari Kandam ■ Lemurija ■ Me 

Mu ■ Terra Australis 


Glej tudi Regije sveta 


p • p • u (https://sl.wikipedia.org/w/index.php?title=Predloga:Regije_sveta&action=edit) ■ z (https://sl.wikipedia.org/w/index.php?title=Predloga:Regije_sveta&action=history) 

Južna ( Indijska 

podcelina ) 

Jugovzhodna 
Jugozahodna / 

Oceani 


Svetovni ■ Arktični ■ 
Atlantski ■ Indijski ■ 
Južni ■ Tihi 


Južna ■ Severna ■ 
Evropa Srednja ■ Vzhodna ■ 

Zahodna 


Glej tudi Celine sveta 

p ■ p ■ u (https://sl.wikipedia.org/w/index.php?title=Predloga:Dr%C5%BEave_Azije&action=edit) Države v Aziji 

Afganistan ■ Armenija ■ Azerbajdžan 1 ■ Bahrajn ■ Bangladeš ■ Butan ■ Brunej ■ Burma ■ Ciper ■ Egipt 2 ■ Filipini ■ Gruzija 1 ■ Indija ■ Indonezija 3 ■ Irak ■ Iran ■ Izrael ■ 
Japonska ■ Jemen ■ Jordanija ■ Kambodža ■ Katar ■ Kazahstan 1 ■ Kirgizistan ■ Kitajska, Ljudska republika ■ Kitajska, Republika (Tajvan) 4 ■ 

Koreja, Demokratična ljudska republika ■ Koreja, Republika ■ Kuvajt ■ Laos ■ Libanon ■ Maldivi ■ Malezija ■ Mongolija ■ Nepal ■ Oman ■ Pakistan ■ R usija 1 ■ 
Saudova Arabija ■ Singapur ■ Sirija ■ Šrilanka ■ Tadžikistan ■ Tajska ■ Vzhodni Timor 3 ■ Turčija 1 ■ Turkmenistan ■ Uzbekistan ■ Vietnam ■ Združeni arabski emirati 

1 Deloma ali večidel v Evropi . 2 Deloma ali večidel v Afriki. 

3 Deloma ali v celoti jo obravnavajo kot del Oceanije. 4 Združeni narodj Republike Kitajske (Tajvana) ne priznavajo. 


Za odvisna in druga ozemlja glej članek Odvisno ozemlje in Seznam nepriznanih držav. 


p ■ p ■ u(https://sl.wikipedia.org/w/index.php?title=Predloga:Zemlja&action=edit) 


Zemlja 


Celine 

Oceani 

Geologija 

Atmosfera 

Okolje 

Kultura in družba 
Planetarna znanost 


Afrika ■ Antarktika ■ Azija ■ Avstralija ■ Evropa ■ Severna Amerika ■ Južna Amerika 
Arktični ocean ■ Atlantski ocean ■ Indijski ocean ■ Tihi ocean ■ Južni ocean 

Starost Zemlje ■ Geologija ■ Vede o Zemlji ■ Ekstremi na Zemlji ■ Prihodnost ■ Geološka zgodovina ■ Geološki zapis ■ 
Geofizika ■ Težnost ■ Zemljina zgodovina ■ Magnetno polje ■ Tektonika plošč ■ Struktura 

Zemljina atmosfera ■ Podnebje ■ Globalno segrevanje ■ Vreme 

Biom ■ Biosfera ■ Ekologija ■ Ekosistem ■ Človeški odtis na okolje ■ Evolucijska zgodovina življenja ■ Narava 

Kartografija ■ Seznam držav ■ Digitalno mapiranje ■ V kulturi ■ Dan Zemlje ■ Svetovna ekonomija ■ Etimologija ■ 
Zgodovina sveta ■ Časovni pasovi ■ Svet 

Zemljina tirnica ■ Evolucija Osončja ■ Geologija Zemljinih planetov ■ Položaj v Vesolju ■ Luna ■ Osončje 

0 Kateg orija ■ Oris Zemlje 



Normativna kontrola 


VVorldCat Identities (https://www.worldcat.org/identities/containsVIAFID/315526119) ■ VIAF: 315526119 (https://viaf.org/viaf/315526119) ■ 
LCCN : sh85008606 (http://id.loc.gov/authorities/subjects/sh85008606) ■ GND : 4003217-6 (http://d-nb.info/gnd/4003217-6) ■ 

SELIBR : 139940 (https://libris.kb.se/auth/139940) ■ NDL : 00560427 (http://id.ndl.go.jp/auth/ndlna/00560427) ■ 

NKC: gel31486 (http://aleph.nkp. cz/F/?func=find-c&local_base=aut&ccl_term=ica=gel31486&CON_LNG=ENG) 


Vzpostavljeno iz » https://sl.wikipedia.org/w/index.php?title=Azija&oldid=5339274 « 


Čas zadnje spremembe strani: 18:51,15. junij 2020. 

Besedilo se sme prosto uporabljati v skladu z dovoljenjem Creative Common s Prizn anje avtorstva-Pelje nje pod enakimi p ogoji 3.0 ; uveljavljajo se lahko dodatni pogoji. Za 
podrobnosti glej Pogoje uporabe . 

VVikipedia® je tržna znamka neprofitne organizacije VVikimedi a Foun dation Inc. 
































































